laion/Wikipedia-Exotic huggingface dataset:
החלטה 2560 של מועצת הביטחון של האו"ם

החלטה 2560 של מועצת הביטחון של האו"ם היא החלטה של מועצת הביטחון של האו"ם מ-29 בדצמבר 2020, שעסקה בהתקוממויות של ארגוני טרור אסלמיים בין לאומיים. זו הייתה החלטת מועצת הביטחון של האו"ם האחרונה של השנה. ההחלטה, שאומצה בפה אחד, עודדה את המדינות החברות לפעול באופן פעיל יותר ביחס לאכיפת הסנקציות על יחידים וקבוצות הקשורים למדינה האסלאמית ואל-קאעדה. מועצת הביטחון דחקה במדינות לקיים אינטראקציה רבה יותר עם הוועדה המוקדשת לפיקוח על אכיפת הסנקציות נגד קבוצות טרור אלה הממוקמות בעיראק, סוריה, לוב וסומליה. בנוסף, ההחלטה דחפה להגשתה לוועדת הרשימות והנתונים בדבר יחידים, קבוצות, התחייבויות וגופים שיכולים לעמוד בקריטריונים שנקבעו בהחלטה 2368, כדי לשמור על החומר אודות רשומות הסנקציות של דאעש ואל-קאעידה עדכני. כמו כן, המליצה להקים צוות לפיקוח על הסנקציות, ללמוד את הליכי הפטור שנקבעו בהחלטה 2368, ולנסח ייעוץ לוועדה האם נדרש עדכון פטור. טקסט ההחלטה באתר undocs.org "United Nations Security Council". United Nations. נבדק ב-27 במאי 2020. {{cite web}}: (עזרה) "UN Security Council encourages states to engage more actively against terrorism". XinhuaNet. נבדק ב-30 בדצמבר 2020. {{cite web}}: (עזרה) "Security Council Encourages States to Engage More Actively against Terrorism, Unanimously Adopting Resolution 2560 (2020)". United Nations. נבדק ב-29 בדצמבר 2020. {{cite web}}: (עזרה) ערך זה הוא קצרמר בנושא האומות המאוחדות. אתם מוזמנים לתרום לוויקיפדיה ולהרחיב אותו.
פרובינציית ניו יורק

פרובינציית ניו יורק (באנגלית: Province of New York) הייתה אחת משלוש עשרה המושבות בצפון אמריקה שנפרדו מבריטניה בהכרזת העצמאות של ארצות הברית בשנת 1776. המושבה הוקמה לאחר שממלכת אנגליה כבשה את המושבה ההולנדית הולנד החדשה. פרובינציית ניו יורק הקיפה לחלוטין את מה שהיא כיום מדינת ניו יורק. בתחילה היא כללה גם את תחומי המדינות של ניו ג'רזי, דלאוור וורמונט, כמו גם חלקים של קונטיקט, מסצ'וסטס ומיין. המחוז קיבל את שמו החדש לאחר הכיבוש לכבוד ג'יימס, דוכס יורק ואחיו של צ'ארלס השני, מלך אנגליה. בשנת 1664 נחתו כוחות בריטיים במפרץ גרייבסנד(אנ'), ברוקלין, תפסו את המעבורת החוצה את האיסט ריבר (הנהר המזרחי) וכבשו את העיר בלא כל התנגדות מצד התושבים המקומיים אשר שנאו את המושל המקומי פטר סטויוסאנט(אנ'). הכוחות ההולנדיים המקומיים נשלחו לביתם בלא כל התנגדות מצידם. הבריטים שינו את שם העיר ל"ניו יורק" על שמו של אחיו של מלך אנגליה - ג'יימס השני, הדוכס מיורק, וב-12 ביוני 1665 מונה תומאס וילט(אנ') לראש העיר הראשון של ניו יורק. ההולנדים כבשו את המושבה לזמן קצר בשנת 1673, ושינו את שמה ל"ניו אורנג'" אולם החכירו אותה לאנגלים בשנית בשנת 1674 בלא הגבלת זמן, כחלק מהסכמי השלום במלחמה האנגלית-הולנדית השלישית. ב-1 בנובמבר 1683 התעגנה צורת הממשל במושבה וניתן לה שם רשמי 'פרובינציית ניו יורק', אשר הייתה מחולקת מבחינה אדמיניסטרטיבית לשנים עשר מחוזות, שכל אחד היה מחולק לעיירות. כבר בראשית הקמתה הייתה ניו יורק עיר קוסמופוליטית - יהודים שברחו מברזיל התיישבו בעיר, אירים רבים התיישבו בה (יום סנט פטריק הראשון שנחגג בעיר היה ב-17 במרץ 1756). אף שבראשיתה של מלחמת העצמאות האמריקנית הותך פסלו של המלך ג'ורג' השלישי, והשתמשו בו ליצירת כדורי תותחים, הייתה העיר ברובה מלוכנית. חמישה קרבות נערכו בקרבת העיר בשנת 1776 ובהם קרב לונג איילנד, שנערך בברוקלין ב-27 באוגוסט. רבע מבנייני העיר נהרסו בשריפה הגדולה ב-21 בספטמבר, בעקבות הניצחון הבריטי בקרב הארלם הייטס. העיר נכבשה על ידי הבריטים לאחר נפילתה של מצודת וושינגטון (אנ') לידיהם ב-16 בנובמבר 1776, והם החזיקו בעיר עד "יום הפינוי" בספטמבר 1783. שלוש עשרה המושבות
בעיית המילה

בעיית המילה היא אחת מבעיות ההכרעה העיקריות באלגברה קומבינטורית, הראשונה משלוש בעיות דן. הבעיה היא לקבוע, באובייקט אלגברי (חבורה, חבורה למחצה, חוג וכדומה) הנתון על ידי ייצוג סופי, האם מילה נתונה שווה לאיבר היחידה. בעיית המילה אינה פתירה בחבורה כללית, ואפילו לא בחבורה פתירה כללית (Kharlampovich 1981). הפתירות של בעיית המילה בחבורה הנתונה על ידי יוצרים ויחסים אינה תלויה בייצוג. הבעיה פתירה בחבורה אם ורק אם פונקציית דן של החבורה היא רקורסיבית. בעיית המילה פתירה בחבורות עם יחס יחיד (Magnus, 1932). לא ידוע האם בעיית המילה פתירה בכל חבורה עם שני יחסים. את הדוגמה הראשונה לחבורה מוצגת סופית עם בעיית מילה לא פתירה נתנו Novikov (ב-1955) ו-Boone (ב-1959), משני צידי מסך הברזל, ובאופן בלתי תלוי. לחבורה נוצרת סופית יש בעיית מילה פתירה אם ורק אם היא מוכלת בחבורה פשוטה המוכלת בחבורה מוצגת סופית (זהו משפט Boone-Higman, 1973). בעיית המילה אינה פתירה במונויד   < a , b , s , t , z | a s = s a , a t = t a , b s = s b , b t = t b , z t a = t z , z s b = s z , t t a = t t a z > {\displaystyle \ <a,b,s,t,z|as=sa,at=ta,bs=sb,bt=tb,zta=tz,zsb=sz,tta=ttaz>} (Tsejtin, 1958). בעיית הצמידות
ישראל קניג

ישראל קניג (נולד ב-25 באוגוסט 1924) היה לוחם לח"י וידוע בעיקר על כך ששימש כממונה על מחוז הצפון של משרד הפנים במשך 26 שנה וחיבר את מסמך קניג. ישראל נולד בוירשוב שבפולין, ועלה לארץ בשנת 1934 עם משפחתו. בשנת 1942 הצטרף למחתרת הלח"י ופעל בתל אביב ואף השתתף בהתקפה על האינטליג’נס הבריטי בתל אביב ופינה פצוע. שמו המחתרתי היה "שמשון". ב-1950 התקבל לעבוד שירות המדינה בתפקיד קצין ביקורת גבולות. בדצמבר 1957 נישא לליליאן לבית קרטוף, ניצולת השואה, ממנה התאלמן בשנת 1991. בשנות ה־50 סיים לימודי משפטים, בשנים 1964–1965 למד במכללה לביטחון לאומי. ב-1967 מונה לממונה על מחוז הצפון. שימש כיו”ר ועדת משק לשעת חירום בפיקוד הצפון במהלך מלחמת ששת הימים. אחרי המלחמה התווה את קווי תוכנית המיתאר החדשה למחוז הצפון שבמסגרתה הוקמו על ידי משרד השיכון 60 יישובים. ב־1970 התנדב להג"א והיה יועץ אישי לראש הג”א, בדרגת רס”ן. חיבר את מסמך קניג בדבר הטיפול במגזר הערבי בגליל אשר חלק ניכר ממסקנותיו מומשו וממומשים על ידי המדינה. ב-1986 פרש לגמלאות. לקניג ארבעה ילדים. ישראל קניג באתר לח"י
פטריוט ליג

פטריוט ליג (באנגלית:Patriot League) הוא ארגון ורסיטי אמריקאי, בו שותפים ספורטאים ממספר מוסדות להשכלה גבוהה בצפון-מזרח ארצות הברית. הליגה הוקמה שנת 1984 במסגרת NCAA. היא כוללת 10 חברים מלאים:אמריקן יוניברסיטי, האקדמיה הצבאית של ארצות הברית, אוניברסיטת בוסטון, אוניברסיטת באקנל, אוניברסיטת קולגייט, קולג' הצלב הקדוש, קולג' לפייט, אוניברסיטת להיי, אוניברסיטת לויולה במרילנד והאקדמיה הימית של ארצות הברית. בנוסף לכך, מספר מוסדות חינוך משתתפות תחרויות בענפי ספורט בודדים. חברי הליגה הם מוסדות בעלי מסורת בתחרויות תוכניות ספורט. משחק פוטבול אמריקאי בין קולג' לפייט לבין אוניברסיטת להיי מתקיים ברציפות החל משנת 1884. הליגה הוקמה בשנת 1986 בתחרות פוטבול ומשנת 1990 היא ידוע בשם הנוכחי. בשנת 1990/91 היא התרחבה ל-22 ענפי ספורט לנשים וגברים. הקבוצה שזכתה במירב נקודות בחישוב הכולל מקבלת גביע הנשיא. קבוצת אוניברסיטת באקנל זכתה בגביע 18 פעמים וקבוצת הצי זכתה 8 פעמים. בתחרויות כדורסל לגברים קבוצות אוניברסיטת באקנל וקולג' הצלב הקדוש זכו 6 פעמים כ"א. הקבוצה שמנצחת בתחרות נכנסת לטורניר אליפות המכללות בכדורסל. בריין כהן שחקן של אוניברסיטת באקנל היה שחקן הגנה מצטיין בממשך שלוש שנים 2010-2012 ברציפות. צ'ארלס לי היה שחקן המצטיין של פיינל פור שנתיים ברציפות. ג'הייבה פלויד היה שחקן מצטיין של ההגנה בשנים 2019-2018. בתחרויות כדורסל נשים קבוצת "קולג' הצלב הקדוש" זכתה 11 פעמים.
ג'וליאן סקוט

ג'וליאן א. סקוט (באנגלית: Julian Scott ‏; 14 בפברואר 1846 - 4 ביולי 1901) נולד בג'ונסון, ורמונט, ושימש מתופף של צבא האיחוד במהלך מלחמת האזרחים האמריקאית, שם קיבל את עיטור הצבא הגבוה ביותר באמריקה על מעשיו. הוא היה צייר אמריקאי ואמן מלחמת אזרחים. ג'וליאן סקוט היה הילד הרביעי, מתוך שמונה ילדים, שנולדו לצ'ארלס סקוט, שען, ואשתו לוסי קלום (1821 - 26 באפריל 1855). לוסי סקוט נפטרה בלידה וצ'ארלס סקוט התחתן בשנית, בשנת 1860, עם סוזן פולארד. במהלך מלחמת האזרחים האמריקאית, אחיו הבכור של ג'וליאן, לוסיאן, שירת עם הגדוד הרביעי של הארטילריה האמריקאית, הוא נפצע בקרב ונפל בשבי בדצמבר 1864 וכמעט נפטר בכלא מרעב. אחיו הצעיר של ג'וליאן, צ'ארלי, התגייס בגיל 13 והפך לחצוצרן. לאחר המלחמה עבר צ'ארלי למיזורי, אחר כך לבוסטון, שם הפך לרופא. אחיו, פרסי, הפך לעורך דין באילינוי. סקוט התחתן ונולדה לו בת אחת, אך מאוחר יותר הוא ואשתו נפרדו. סקוט קיבל את השכלתו המוקדמת באקדמיה למויל - קולג' ג'ונסון סטייט, שם נקראת הגלריה הראשית לזכרו. סקוט המשיך את לימודיו באקדמיה הלאומית לעיצוב בניו יורק, ולאחר מכן למד אצל עמנואל לויצה עד שנת 1868. במהלך מלחמת האזרחים התגייס סקוט לחיל הרגלים השלישי של ורמונט ב־1 ביוני 1861, בגיל 15. בפברואר 1865 קיבל את אות הכבוד על הצלת חיילים פצועים בעת שהיו תחת ירי האויב במהלך הקרב במילס לי בווירג'יניה. כשהמלחמה הסתיימה הוא נסע לפריז ושטוטגרט כדי להמשיך את השכלתו בציור. עבודת המופת של סקוט בשנת 1872, ממוקמת בבית מדינת ורמונט. הציור ממחיש את תרומת מדינת מולדתו ורמונט במלחמת האזרחים האמריקאית והוא משמעותי בהיעדר האדרת המלחמה ובמקום זאת מראה את הסבל וההקרבה האנושית הקשורים למלחמה. סקוט נסע מערבה כחלק ממשלחת סקר, וצייר את הילידים בניו מקסיקו, אריזונה ואוקלהומה. רבות מיצירותיו ממשלחת זו תלויות כעת במוזיאון לאמנות של אוניברסיטת פנסילבניה. סקוט נקבר בבית העלמין הילסייד הממוקם בסקוטש פליינס, ניו ג'רזי. מדיה וקבצים בנושא ג'וליאן סקוט בוויקישיתוף ג'וליאן סקוט, באתר "Find a Grave" (באנגלית) Julian A. Scott (1846-1901) - Find A Grave..., www.findagrave.com (באנגלית) Medal of Honor Citations American Civil War Period, americancivilwar.com (באנגלית) Titterton, Robert J. (1997). Julian Scott: artist of the Civil War and native America: with 97 illustrations. Jefferson, N.C. : McFarland & Co.
מטה כללי

מטה כללי (בראשי תיבות: מטכ"ל) הוא מרכז העצבים של הצבא המודרני ומהווה את המטה של המפקד העליון של הצבא. ברוב צבאות העולם מקובל להקים מטה מרכזי שיפקח על כל הכוחות המזוינים של אותה מדינה. בישראל המטה הכללי של צה"ל ממלא תפקיד זה. בארצות הברית קיים מטכ"ל לכל זרוע, ומעליהם מפקד המטות המשולבים. קיומו של המטה הכללי נחשב לרוב למבדיל בין צבא (הכולל מטה כללי) לבין מיליציה. דבר זה גורם לעיתים לכך שגם ארגוני טרור (כגון החזית העממית לשחרור פלסטין) מחזיקים "מטה כללי" שאיננו קיים באופן מעשי. דוגמה אחרת ליחס זה הוא האיסור בחוזה ורסאי על גרמניה להחזיק מטה כללי וזאת על מנת למנוע את ארגון הצבא שלה (למעשה גם בתקופת רפובליקת ויימאר התעלמה גרמניה מחלק זה של ההסכם). המטה הכללי של הכוחות המזוינים של ארצות הברית מורכב מראשי הזרועות השונים - צבא היבשה (US Army), חיל הנחתים (US Marine Corps), הצי (US Navy) ,חיל האוויר (US Air Force), משמר החופים (US Coast Guard) וחיל החלל (US Space Force). מעל כל ראשי הזרועות נמצא יושב ראש המטות המשולבים, אשר כפוף ישירות לנשיא, שהוא על פי החוקה האמריקאית מפקדם העליון של כל הכוחות המזוינים באופן סמלי. סטאבקה - המטה הכללי של הצבא האדום המטה הכללי של צה"ל המטה הכללי הרוסי מטה כללי, באתר אנציקלופדיה בריטניקה (באנגלית)
תחנת באומנסקאיה

תחנת באומנסקאיה (ברוסית: Бауманская) היא תחנת הרכבת התחתית של מוסקבה בקו ארבטסקו פוקרובסקאיה. התחנה ממוקמת ברובע בסמאני וקרויה על שם מהפכן ניקולאי באומן (אנ'). תחנת באומנסקאיה נפתחה ב-18 בינואר 1944, והיא נחשבת לאתר מורשת של רוסיה. התחנה תוכננה כחלק מהשלב השלישי של בניית רדיוס פוקרובסקי בשם "ספרטקובסקאיה". עבודות הבנייה החלו בשנת 1938, ובתחילת מלחמת העולם השנייה המנהרה הייתה בנויה ב-70%, ולאחר מכן הוקפאה הבנייה עד 1943. כעבור שנה נפתחה התחנה בשם "באומנסקאיה". לובי התחנה מדיה וקבצים בנושא תחנת באומנסקאיה בוויקישיתוף https://um.mos.ru/houses/stantsiya_metro_baumanskaya/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
קרינה שטוטלנד

קרינה שטוטלנד (נולדה ב-1977) היא עיתונאית ועורכת השבועון "לאשה". זוכת פרס סוקולוב לתקשורת כתובה 2021. קרינה שטוטלנד נולדה בקייב שבאוקראינה. בגיל שנתיים וחצי עלתה לישראל עם משפחתה למרכז הקליטה בעתלית. לאחר כחצי שנה עברה עם משפחתה וגדלה בבאר שבע. כבר בגיל 12, החלה לכתוב בעיתונים, ובנעוריה הייתה כתבת של המקומון הבאר-שבעי "שבע". שירתה בצה"ל ככתבת של השבועון "במחנה". קרינה בעלת תואר ראשון במשפטים מאוניברסיטת תל אביב. התמחתה ברשות לאיסור הלבנת הון והוסמכה כעורכת דין. כתבה במגזין "פירמה" של העיתון "גלובס". בשנת 2005, הצטרפה לעיתון "ידיעות אחרונות", כעורכת במוסף היומי "24 שעות", ובהמשך כסגנית עורך המוסף השבועי "7 לילות". בשנת 2008, מונתה לעורכת המוסף "זמנים מודרניים". בנובמבר 2014 מונתה לעורכת השבועון "לאשה". בינואר 2016 נתבעו שטוטלנד וידיעות אחרונות, על ידי העיתונאית גפי אמיר בטענה, שפוטרה בניגוד לנהלים ולהסכמים הקיבוציים, תוך אפליה על רקע גיל. בית המשפט דחה את התביעה של אמיר. אחד הפרויקטים הבולטים בעבודתה היה ב-2016, בחשיפתן של נשים שעברו אונס או תקיפה מינית, והבאתן לתודעה הציבורית, יחד עם העיתונאית שרון רופא אופיר, שתיעדה את וידויי הנשים ודרכי התמודדותן. על תרומתה העיתונאית קיבלה ב-2021 את פרס סוקולוב, בפעם הראשונה שהפרס ניתן לעיתונאית או עורכת ממגזין נשים, מאז הקמת הפרס בשנת 1956. בנימוקי ועדת הפרס נאמר: "קרינה הרחיבה את תחומי עיסוקו של השבועון לאישה לדיון בחסמים המקשים על נשים בהשתלבות ובהתקדמות בחברה הישראלית ובביתן. בכך היא תורמת תרומה מהותית להתפתחות העיתון שהוגדר בעבר כייעודי לנשים, אל שיח מעצים ודיון במכשולים הניצבים בעיקר בפני נשים. שילוב תכנים אלה בשבועון הפונה לנשים מכל שכבות האוכלוסייה הוא אמירה צלולה ופורצת דרך בסוגה המגזינית בעברית." בשנת 2000, יצא לאור בהוצאת כתר הספר "החיים בירוק: המדריך המחתרתי למתגייסת ולחיילת", אותו כתבה יחד עם אילת ברעם. בשנת 2002, ערכו שתיהן את ספרם של אמציה אבני, גדי אמיר ואור-לי להט "גיוס מוצלח: מדריך לארץ הצבא". שטוטלנד עמיתת מכון גשר למנהיגות. 2021, פרס סוקולוב לתקשורת כתובה מערכת לאשה, קרינה שטוטלנד, העורכת הראשית של שבועון "לאשה", היא זוכת פרס סוקולוב, באתר ynet, 14 ביוני 2021 קרינה שטוטלנד, לא שותקות יותר: כך הגיעו 22 נשים אמיצות לשער "לאשה", באתר Xnet‏, 6 במרץ 2016 רשימת הפרסומים של קרינה שטוטלנד, בקטלוג הספרייה הלאומית קרינה שטוטלנד, עורכת "לאשה", קיבלה את פרס סוקולוב: "הכרה בחשיבותה של עיתונות הנשים", באתר ynet, 9 בנובמבר 2021 אלכסנדר כץ, אחרי פרישת אורנה ננר: קרינה שטוטלנד צפויה להתמנות לעורכת מגזין 'לאשה', באתר אייס, 22 במאי 2014 נתי טוקר, עיתונאית "לאישה" תובעת: העורכת פיטרה אותי בגלל סכסוך בין בני הזוג, באתר TheMarker‏, 26 בינואר 2016 נתי טוקר, בית הדין: ל-ynet מותר לא לגייס עיתונאית שצייצה נגדו, באתר TheMarker‏, 9 בדצמבר 2018 קרינה שטוטלנד, לא שותקות יותר: כך הגיעו 22 נשים אמיצות לשער "לאשה", באתר Xnet‏, 3 במרץ 2016 עדו בן פורת, זוכי פרס סוקולוב 2021: גדעון לוי, אוהד חמו, קרינה שטוטלנד ויפעת גליק, באתר ערוץ 7, 14 ביוני 2021 מידע על קרינה שטוטלנד בקטלוג הספרייה הלאומית עמיתים במכון | מכון גשר למנהיגות, באתר gesherleaders.org, ‏2016-01-18
באנצ'ה

בּאנצָ'ה (ביפנית: 番茶) הוא תה ירוק יפני מהדרגה הנמוכה ביותר. התה נקטף מאוחר, באוגוסט וספטמבר, משיחים המשמשים לקטיף סנצ'ה קודם לכן. בקטיף זה נקטפים עלים גדולים וגסים יחד עם גבעולים שנותרו לאחר קטיף העלים הצעירים יותר. באנצ'ה רגיל הוא תה של הקטיף השלישי והרביעי. הוא מורכב מעלים גדולים וגסים המופיעים 15–20 יום לאחר קטיף הסנצ'ה. קיים גם תת-סוג מאוחר "אָקי-באנצ'ה" ( יפ.秋番茶,"באנצ'ה סתוי"), המורכב מזרדים קטנים שנותרו לאחר קטיף הבאנצ'ה. הבאנצ'ה האיכותי ביותר נקטף ביוני. בשל איכותו הנחותה בהשוואה לסנצ'ה, הבאנצ'ה אינה מסווג בהתאם למקום הגידול. טעמו של באנצ'ה הוא חזק יותר מסנצ'ה, ולכן יפנים שותים אותו לרוב בזמן ארוחה. Hattori Yukio, ed. (2017). An Illustrated guide to Japanese Traditional Cooking and Annual Events (באנגלית). 京都: 淡交社. p. 89. ISBN 978-4-473-04181-4. George L. van Driem (2019). The Tale of Tea: A Comprehensive History of Tea from Prehistoric Times to the Present Day (באנגלית). Leiden: Brill. p. 211. Michael Harney (2008). The Harney & Sons Guide to Tea (באנגלית). Penguin. Mary Lou Heiss; Robert J. Heiss (2011). The Story of Tea: A Cultural History and Drinking Guide (באנגלית). Potter/Ten Speed/Harmony/Rodale.
ראוט 94

רואן טיילר ג'ונס (באנגלית: Rowan Tyler Jones; נולד ב-21 במאי 1993), הידוע בשם הבמה ראוט 94 (באנגלית: Route 94), ובשם הבמה הקודם שלו דרים (באנגלית: Dream), הוא מפיק מוזיקלי ורמיקסר אנגלי. הוא עבד עם מספר אמנים, כמו סקרים (אנ'), בנגה (אנ') וקייטי בי. הסינגל שהוציא, בשיתוף פעולה עם ג'ס גלין, "My Love" זכה להצלחה מסחרית, והגיע למקום הראשון בשלושה מצעדים. 2011: Come On ‏(תחת שם הבמה דרים) 2011: Go Hard / Most High ‏(תחת שם הבמה דרים) 2011: I Am Dream ‏(תחת שם הבמה דרים) 2012: This Isn't House ‏(תחת שם הבמה דרים) 2013: Fly 4 Life 2014: Misunderstood 2016: A Brand New Day 2017: Mind, Body & Soul 2017: House & Pressure אתר האינטרנט הרשמי של ראוט 94 ראוט 94, ברשת החברתית פייסבוק ראוט 94, ברשת החברתית אקס (טוויטר) ראוט 94, ברשת החברתית אינסטגרם ראוט 94, ברשת החברתית טיקטוק ראוט 94, סרטונים בערוץ היוטיוב ראוט 94, במסד הנתונים הקולנועיים IMDb (באנגלית) ראוט 94, באתר אפל מיוזיק (באנגלית) ראוט 94, באתר ספוטיפיי ראוט 94, באתר סאונדקלאוד (באנגלית) ראוט 94, באתר Last.fm (באנגלית) ראוט 94, באתר AllMusic (באנגלית) ראוט 94, באתר MusicBrainz (באנגלית) ראוט 94, באתר דיזר ראוט 94, באתר Discogs (באנגלית) ראוט 94, באתר Songkick (באנגלית) ראוט 94, באתר Genius "My Love - Route 94 - Custom Backing Track - Karaoke Version". 12 במאי 2014. אורכב מ-המקור ב-12 במאי 2014. נבדק ב-27 ביולי 2020. {{cite web}}: (עזרה) "INTRODUCING: DREAM". Mixmag. 30 בינואר 2012. ארכיון מ-2014-10-06. נבדק ב-2021-06-15. {{cite web}}: (עזרה) Official Scottish Singles Sales Chart Top 100 | Official Charts Company, www.officialcharts.com (באנגלית) Official Dance Singles Chart Top 40 | Official Charts Company, www.officialcharts.com (באנגלית) Official Singles Chart Top 100 | Official Charts Company, www.officialcharts.com (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
שולה ברנע

שולה ברנע היא אשת חינוך, משוררת וסופרת ישראלית. שולה ברנע נולדה ב-1949 בחולון, ישראל. היא למדה במגמה ספרותית אצל המשורר דוד לוויתן. היא בעלת תואר ראשון בלשון עברית ומקרא ועסקה בהנחיית הורים, זוגות ובני הגיל שלישי. כמו כן, הנחתה קבוצות ביבליותרפיה וגישור. בנוסף שימשה מורה ויועצת חינוכית לילדים ולמבוגרים והייתה אחראית להקמת בתי ספר להורות ולמשפחה במחוז תל אביב במסגרת החינוך הבלתי פורמלי שבמשרד החינוך. עסקה בריכוז הוראת הלשון במכללה למבוגרים בחולון. ברנע חברה באקו"ם ובאגודת הסופרים העברים. שירים וסיפורים קצרים שכתבה מפורסמים בכתבי עת שונים וברשת האינטרנט. אם לשלוש בנות וסבתא לשמונה נכדים . בזמן מלחמת חרבות ברזל, ערכה אסופת שירים על אירועי ה-7 באוקטובר שתורגמה ל-9 שפות, כולל לערבית. מילה, הוצאה עצמית, 2009 (הספר בקטלוג ULI) קורים, פיוטית הוצאה לאור, 2011 (הספר בקטלוג ULI) קרוב אל האמת, פרדס הוצאה לאור, 2014 (הספר בקטלוג ULI) נרקיסים בקיץ: אוסף סיפורים, סטימצקי, 2017 (הספר בקטלוג ULI) ניתור פנימה, שירים, פרדס הוצאה לאור, 2018 (הספר בקטלוג ULI) כאב עולה צומח, שירים, הוצאת צבעונים, 2020 (הספר בקטלוג ULI) סערות בחיי אישה, רומן, הוצאת אופיר ביכורים, 2021 (הספר בקטלוג ULI) עוקץ מתקתק, סיפורים, הוצאת אופיר ביכורים, 2021 (הספר בקטלוג ULI) כפתורים מחפשים לולאות, שירים, הוצאת עיתון 77, 2023 (הספר בקטלוג ULI) מה עוד לא קרה, הוצאת זמורה ביתן, 2024 אנתולוגיות בהן השתתפה מאחד עד עשרה, 2014 הוצאה עצמית זכויות יוצרות, 2015 הוצאת פיוטית החיים הם סיפור, 2017 הוצאת כתב (הספר בקטלוג ULI) יותר מסתם אגדות: אוסף של סיפורים קצרים, 2017 הוצאת יהלומים (הספר בקטלוג ULI) אנתולוגיה בכתב העת מאזנים, של אגודת הסופרים העבריים, בית הסופר, מאי 2018 שירה עברית, 2018 הוצאת מיתד סיפורים מן המטבח, 2018 כתב הוצאה לאור (הספר בקטלוג ULI) הוליווד כבר גרה כאן: אנתולוגיה לשירה ישראלית, 2015 הוצאת קונטנטו (הספר בקטלוג ULI) שולה ברנע במיזם "סופרים קוראים" של מרכז הספר והספריות בישראל שולה ברנע ב"אוצר הספרות העברית" של כתב העת מוטיב שולה ברנע באתר סימניה שולה ברנע באתר מרכז הספר והספריות רות ארטמן, כותבים מחוף לחוף, באתר ynet, 4 ביוני 2021 שפעת חזירים, מאת שולה ברנע בכתב העת "יונה שחורה" אני ואחי, סיפור מאת שולה ברנע ב”פרויקט הסיפור התנכי וההיסטורי” של אתר יקום תרבות שושנה ויג בשיחה עם שולה ברנע על הספר "קורים" שולה ברנע, דף שער בספרייה הלאומית שולה ברנע, באתר https://gluya.org/ האסופה באתר יקום תרבות ספרי שולה ברנע באתר סימניה
דרים

האם התכוונתם ל... חלום – באנגלית: Dream דרים (יוטיובר) – אושיית רשת, יוטיובר, וסטרימר אמריקאי ראוט 94 – שם הבמה הקודם של רואן טיילר ג'ונס, מפיק מוזיקלי ורמיקסר אנגלי ולווטין דרים – מתאבק אמריקאי
אמורדאד

אמורדאד (באווסטה: Amərətāt; בפהלווי: Amurdād ; בפרסית: امرداد או مرداد - ״אלמוות") היא אחת הישויות האלוהיות בקבוצת אמשה ספנטס התומכת באהורא מזדא, במאבקו נגד אהרימן וקבוצת תומכיו המכונה דיווים. אמורדאד היא אלת חיי הנצח ומגינת הצמחייה במיתולוגיה הפרסית. בלוח השנה הפרסי מוקדשים לה החודש החמישי והיום השביעי. היא מופיעה תמיד יחד עם הורדאד, אלת הבריאות והשלמות האחראית על המים. בשל תחומי אחריותן, השתיים מעניקות מברכתן למזון ולשתייה. אמורדאד היא אויבתה של אלת הזקנה זאריך. באסלאם, מוזכר הצמד "הארות ומארות" בקוראן (סורה 2, פס' 96); ככל הנראה זהו עיבוד של השמות האיראניים. במיתולוגיה הארמנית הצמד הורדאד ומורדאד הפכו לזוג אוהבים. הפרח הנקרא hawrot-mawrot על שם שתי הישויות האלה מסמל אהבה. הארות ומארות James Darmesteter, Haurvatât Et Ameretât: Essai sur la Mythologie de l'Avesta, Paris, 1875 M. Boyce, " Amurdād," Encyclpedia Iranica, Vol. I, Fasc. 9, pp. 997-998. J.R. Russell, "ARMENIA AND IRAN iii. Armenian Religion," Encyclpedia Iranica, Vol. II, Fasc. 4, pp. 438-444. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
BTS, the Best

BTS, the Best הוא אלבום האוסף השלישי ביפנית של ההרכב הדרום קוריאני BTS. האלבום יצא לאור ב-16 ביוני 2021, על ידי חברת התקליטים יוניברסל מיוזיק יפן. ב-16 בפברואר 2021, הודיעו ההרכב BTS על צאת של הסינגל בשפה היפנית, "Film Out". השיר הוא אמור לשמש כשיר הנושא בסדרה היפנית "Signal". ב-26 במרץ, הוציאה ההרכב את טיזר לווידאו קליפ של השיר והכריזו בו זמנית על צאת של אלבום חדש בשפה היפנית, BTS, Best. במקביל חשפו ההרכב את רשימת הרצועות. האלבום מכיל את כל המהדורות היפניות הקודמות של הלהקה מאז 2017, וגם כולל את הסינגל "Dynamite"‏ 2020 כמסלול בונוס. מידע על האלבום BTS, the Best באתר MusicBrainz מידע על האלבום BTS, the Best באתר AllMusic האלבום BTS, the Best באתר Discogs האלבום BTS, the Best באתר Last.fm האלבום BTS, the Best באתר סאונדקלאוד BTS, the Best, Genius (באנגלית) "BTS Collaborate With Japanese Band Back Number For New Movie Theme 'Film Out'". Billboard. 17 בפברואר 2021. נבדק ב-25 במרץ 2021. {{cite web}}: (עזרה)תחזוקה - ציטוט: url-status (link) "BTSが「劇場版シグナル」主題歌でback numberとコラボ、清水依与吏とグクが楽曲制作のやり取り". Natalie (ביפנית). 16 בפברואר 2021. נבדק ב-25 במרץ 2021. {{cite web}}: (עזרה)תחזוקה - ציטוט: url-status (link) "BTS日本リリース作品まとめた「BTS, THE BEST」発売、新曲「Film out」や「Dynamite」も収録". Natalie. 26 במרץ 2021. נבדק ב-25 במרץ 2021. {{cite web}}: (עזרה)תחזוקה - ציטוט: url-status (link) BTSのベスト盤『BTS, THE BEST』が6/16発売決定、back numberとのコラボ「Film out」も収録 [BTS's greatest hits compilation album BTS, THE BEST will be released on 6/16, including a collaboration with Back Number 'Film out']. Billboard Japan (ביפנית). 26 במרץ 2021. נבדק ב-25 במרץ 2021. {{cite web}}: (עזרה)תחזוקה - ציטוט: url-status (link) BTS, the Best by BTS (באנגלית בריטית), נבדק ב-2021-06-15 BTS, the Best by BTS (באנגלית בריטית), נבדק ב-2021-06-15
פרוטקטורט חוף ניז'ר

פרוטקטורט חוף ניז'ר היה מדינת חסות בריטית באזור נהרות הנפט בשטח ניגריה של ימינו, הוקם במקור כפרוטקטורט נהרות הנפט ב-1884 ואושר בוועידת ברלין בשנה שלאחר מכן. שמו שונה ב-12 במאי 1893, והתמזג עם השטחים החכורים של חברת רויאל ניז'ר ב-1 בינואר 1900 לפרוטקטורט דרום ניגריה.
סיירה לאון (1961–1971)

סיירה לאון הייתה מדינה ריבונית עם המלכה אליזבת השנייה כראש המדינה בין העצמאות ב-27 באפריל 1961 והפיכתה לרפובליקה של סיירה לאון ב-19 באפריל 1971. כשהסתיים השלטון הבריטי באפריל 1961, קיבלה מושבת הכתר הבריטית בסיירה לאון עצמאות מכוח חוק העצמאות של סיירה לאון 1961. אליזבת השנייה, נותרה ראש מדינת סיירה לאון ויוצגה בסיירה לאון על ידי מושל כללי. סיירה לאון שיתפה את הריבון עם מדינות אחרות, כולל בריטניה. ב-27 באפריל 1961 סיירה לאון קיבלה עצמאות. בשנת 1962 זכתה מפלגת העם של סיירה לאון (SLPP) בבחירות הכלליות. מפלגת הקונגרס של כל העם (APC) התגלתה כאופוזיציה המאורגנת ביותר. במרץ 1964 נפתחה אוניברסיטת נג'אלה. ב-28 באפריל 1964 נפטר ראש הממשלה מילטון מרגאי. אחיו, אלברט מרגאי, מונה לראש הממשלה החדש. ב-4 באוגוסט 1964 הונפק מטבע בסיירה לאון, הליאון. בשנת 1967 נערכו בחירות כלליות בסיירה לאון. ה-APC ניצח בפער מצומצם. בריגדיר ג'ון לנסנה, מפקד הצבא, תפס את השליטה בממשלה מיד לאחר שנשבע לראש ממשלת APC החדש, סיאקה סטיבנס. לנסנה הודח כעבור כמה ימים על ידי קציני צבא זוטרים שהזמינו את אנדרו ג'וקסון-סמית', קצין בכיר בחופשה, לחזור ולעמוד בראש ממשלה זמנית, המועצה הלאומית לרפורמה (NRC). בשנת 1968 הופלה NRC על ידי קציני הצבא. ג'ון בנגורה, קצין בכיר שפוטר בעבר, הוזמן לעמוד בראש הצבא. בנגורה העביר את הממשלה ל-APC בראשות סיאקה סטיבנס. בשנת 1969 הוקמה אוניברסיטת סיירה לאון, הכוללת את מכללת מפרץ פורה ואוניברסיטת נג'לה. ב-19 באפריל 1971 סיירה לאון הפכה לרפובליקה עם סיאקה סטיבנס כנשיא המדינה. אליזבת השנייה ביקרה בסיירה לאון בין 25 בנובמבר ל-1 בדצמבר 1961, זמן קצר לאחר העצמאות. סיירה לאון הפכה לרפובליקה בחבר העמים עם פרסום חוקת 1971 וראש הממשלה סיאקה סטיבנס הפך לנשיא הראשון של סיירה לאון. "Sierra Leone". WorldStatesmen.org. נבדק ב-19 בנובמבר 2017. {{cite web}}: (עזרה) "Sierra Leone Independence Act 1961". Legislation.gov.uk. נבדק ב-19 בנובמבר 2017. {{cite web}}: (עזרה) "Sierra Leone Heads". Worldwide Guide to Women in Leadership. נבדק ב-20 בנובמבר 2017. {{cite web}}: (עזרה) Kargbo 2006, p. 70. Fyle 2006, p. XXII. Fyle 2006, p. XXIII. "Commonwealth Tours: 1960s". British Pathé. נבדק ב-20 בנובמבר 2017. {{cite web}}: (עזרה) "Sierra Leone". The Commonwealth. נבדק ב-20 בנובמבר 2017. {{cite web}}: (עזרה)